## Projekts

## LATVIJAS REPUBLIKAS MINISTRU KABINETS

2017. gada \_\_\_\_\_.\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_\_.\_\_\_\_.§)

**Grozījumi Ministru kabineta 2012. gada 13. novembra noteikumos Nr. 769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”**

*Izdoti saskaņā ar likuma „Par piesārņojumu”*

*24.1 panta trešo daļu un septītās daļas 1. punktu, 30. panta pirmo daļu un*

*45. panta pirmo un septīto daļu un*

*likuma „Par atbilstības novērtēšanu” 7. panta pirmo daļu*

Izdarīt Ministru kabineta 2012. gada 13. novembra noteikumos Nr. 769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā” (Latvijas Vēstnesis, 2012, 190. nr; 2014, 131. Nr, 2017, 71. nr) šādus grozījumus:

1. Izteikt 3. punktu šādā redakcijā:

„3. Operators šo noteikumu 4. punktā minēto iesniegumu un tam pievienotos pielikumus un dokumentus iesniedz elektroniski, pēc elektroniskas reģistrēšanās aizpildot informāciju tiešsaistes režīmā pārvaldes vienotās vides informācijas sistēmas „TULPE” tīmekļvietnē. Operators šo noteikumu 32. un 33. punktā minētos iesniegumus un tiem pievienotos pielikumus un dokumentus, šo noteikumu 48. un 61. punktā minētos ziņojumus, kā arī šo noteikumu 48.1 punktā minēto informāciju un to pamatojošos dokumentus iesniedz pārvaldē saskaņā ar šo noteikumu 5.1 nodaļā noteikto procedūru, izmantojot Eiropas Komisijas izveidoto un uzturēto vienoto Eiropas Savienības Emisijas kvotu tirdzniecības sistēmas informācijas apmaiņas sistēmu „DECLARE” (turpmāk – ES ETS informācijas apmaiņas sistēma „DECLARE”), kas nepārtraukti ir pieejama sabiedrībai tiešsaistes režīmā.”

1. Papildināt noteikumus ar 24.1 punktu šādā redakcijā:

„24.1 Pārvalde izsniedz operatoram atļauju termiņos, kas ir noteikti normatīvajos aktos par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai, ņemot vērā to, vai konkrētajam operatoram ir piešķirama atļauja A vai B kategorijas piesārņojošās darbības veikšanai vai C kategorijas apliecinājums.”

1. Izteikt 45. punktu šādā redakcijā:

„45. Pārvalde izvērtē šo noteikumu 44. punktā minēto iesniegumu un 20 darba dienu laikā pieņem lēmumu par izsniegtās atļaujas atcelšanu.”

1. Izteikt 48.2 punktu šādā redakcijā:

“48.2 Operators emisiju ziņojumā iekļauj informāciju par saražoto un uzskaitīto siltuma daudzumu, saražoto un uzskaitīto elektroenerģijas daudzumu, kā arī informāciju par saražoto produkcijas apjomu atbilstoši normatīvajos aktos par emisijas kvotu piešķiršanas kārtību stacionāro tehnoloģisko iekārtu operatoriem minēto specifisko produktu līmeņatzīmju lielumiem.”

1. Papildināt noteikumus ar 48.3 punktu šādā redakcijā:

“48.3 Ja operators emisiju ziņojumā izmanto Latvijas Vides, ģeoloģijas un meteoroloģijas centrs publicēto metodoloģiju oglekļa dioksīda emisiju aprēķināšanai, ko Latvijas Vides, ģeoloģijas un meteoroloģijas centrs publicē savā tīmekļvietnē katru gadu līdz 9. janvārim, tad operators konkrētā gada emisiju ziņojumu sagatavo pēc minētās metodoloģijas publicēšanas Latvijas Vides, ģeoloģijas un meteoroloģijas centra tīmekļvietnē.”

1. Izteikt 61. punktu šādā redakcijā:

„61. Verificētājs, ņemot vērā verifikācijas laikā iegūto informāciju, 15 darbdienu laikā pēc operatora sagatavotā emisiju ziņojuma saņemšanas sagatavo verifikācijas ziņojumu, izmantojot Eiropas Komisijas izstrādāto verifikācijas ziņojuma veidlapu, un iesniedz to operatoram, izmantojot ES ETS informācijas apmaiņas sistēmu „DECLARE”. Verifikācijas ziņojumā norāda pārbaudes metodoloģiju, konstatētos faktus un verifikācijas atzinumu.”

1. Papildināt noteikumus ar 89.11 apakšpunktu šādā redakcijā:

“89.11 iesnieguma veidlapas paraugu informācijas iesniegšanai ES ETS informācijas apmaiņas sistēmas „DECLARE” izmantošanai, kā arī ES ETS informācijas apmaiņas sistēmas „DECLARE” lietošanas instrukciju.”

1. Papildināt noteikumus ar 5.1 nodaļu šādā redakcijā:

„**5.1 ES ETS informācijas apmaiņas sistēmas „DECLARE” izmantošana**

„89.1 ES ETS informācijas apmaiņas sistēmu „DECLARE” lietotāji autentifikācijai reģistrējas Eiropas Komisijas Autentifikācijas Servisā (EU Login) <https://webgate.ec.europa.eu/cas/eim/external/register.cgi>.

89.2 Pirmo reizi reģistrējoties ES ETS informācijas apmaiņas sistēmā „DECLARE” <https://webgate.ec.europa.eu/declare/> un turpmāk lietojot elektroniskās deklarēšanas sistēmu, autorizētās personas autentificējas, izmantojot Eiropas Komisijas Autentifikācijas Servisā (ECAS) reģistrēto lietotājvārdu un paroli.

89.3 Vides aizsardzības un reģionālās attīstības ministrija ES ETS informācijas apmaiņas sistēmā „DECLARE” kā kompetentās iestādes reģistrē sākotnējās organizācijas – pārvaldi, Latvijas Nacionālo akreditācijas biroju, Latvijas Vides, ģeoloģijas un meteoroloģijas centru.

89.4 Operators un verificētājs, lai izmantotu šo noteikumu ES ETS informācijas apmaiņas sistēmu „DECLARE”, pirms reģistrēšanās šajā sistēmā iesniedz pārvaldē iesniegumu par šīs sistēmas izmantošanu, izmantojot šo noteikumu 89.11. apakšpunktā minēto iesnieguma veidlapu.

89.5 Šo noteikumu 89.4 punktā minētajā iesniegumā norāda ne mazāk kā divas operatora vai verificētāja autorizētas personas, kas informācijas apmaiņai operatora vai verificētāja vārdā izmantos šo sistēmu un kas ir paraksttiesīgas operatora vai verificētājā vārdā iesniegt dokumentus.

89.6 Pārvalde pēc šo noteikumu 89.4 punktā minētā iesnieguma pārbaudes ES ETS informācijas apmaiņas sistēmā „DECLARE” izveido konkrētā operatora kontu un pievieno to konkrētajai pārvaldei un norādītās autorizētās personas pievieno šim kontam, kā arī izveido konkrētā verificētāja kontu un norādītās autorizētās personas pievieno šim kontam.

89.7 Operatora šo noteikumu 32. un 33. punktā minētie iesniegumi un tiem pievienotie pielikumi un dokumenti, šo noteikumu 48. punktā minētie ziņojumi, kā arī šo noteikumu 48.1 punktā minētā informācija un tās pamatojošie dokumenti, kā arī verificētāja šo noteikumu 61. punktā minētie ziņojumi, kas ir iesniegti ES ETS informācijas apmaiņas sistēmā „DECLARE”, ir uzskatāmi par pašrocīgi parakstītiem.”

1. Svītrot 92. punktu.

Ministru prezidents Māris Kučinskis

Vides aizsardzības un reģionālās attīstības ministrs Kaspars Gerhards